stanford-oval/wikipedia huggingface dataset:
Ninni Korkalo

| Ninni Korkalo> Henkilötiedot |
| --- | --- |
Syntynyt: Helsinki, Suomi
Kansalaisuus:  Suomi
Ammatti:  Kuvataiteilija
Aiheesta muualla
Kotisivu
Ninni Korkalo (s. 1982 Helsinki) on suomalainen kuvataiteilija, joka työskentelee mediataiteen ja liikkuvan kuvan parissa. Hän valmistui kuvataiteilijaksi Etelä-Karjalan ammattikorkeakoulusta 2008 ja taiteen maisteriksi Lapin yliopistosta 2014. Korkalon teosten pohjana on uteliaisuus ja armollisuus ihmisyyttä, itseä ja toisia kohtaan. Hänen teoksiaan on nähty kotimaassa, Euroopassa, Afrikassa, Yhdysvalloissa, Venäjällä, Etelä-Amerikassa ja Aasiassa. Ninni Korkalo on AV-arkin, Piste Kollektiivin ja Muu ry:n jäsen.
Teoksia

The Best Lover, 2023, lyhytelokuva / videoteos, kesto 13 min. Käsikirjoittaja, ohjaaja & leikkaaja Ninni Korkalo, tuottaja Tuuli Penttinen-Lampisuo. Levittäjä: AV-arkki.
Mission Self Love, 2020, lyhytelokuva / videoteos, kesto 6 min 10 sek. Pääosassa Sari Lilliestierna (Barbarella). Käsikirjoittaja & ohjaaja Ninni Korkalo, kuvaaja Sami Sänpäkkilä, lavastaja Anna Elo, äänittäjä Tyko Tuulivaara, äänisuunnittelija Jyri Pirinen, tuottaja Tuuli Penttinen-Lampisuo. Levittäjä: AV-arkki.
Black, Red, White Diaries, 2018, lyhytelokuva / kaksikanavainen videoteos, kesto 9 min 45 sek. Pääosissa Ninni Korkalo ja Gaia Rodrigues (Lumikit). Käsikirjoittaja, kuvaaja, leikkaaja, ohjaaja & tuottaja Ninni Korkalo, leikkaaja & äänisuunnittelija Panu Johansson. Levittäjä: Av-arkki.
Anonyymit onnelliset, 2016, yhteisöllinen videoteos, tekijät Ninni Korkalo, Tuomas Korkalo, Ann-Mari Huhtanen ja Janne Rosenvall.
Aiheesta muualla

Heljakka, Kati: Rakkaus itseen voi muuttaa maailman, Porissakin. Satakunnan Kansa 18.2.2021. Viitattu 4.8.2022.
Johansson, Panu: Barbarella puhuu – Mission Self Love Studio Mustanapassa. Päiväämätön blogiteksti. Viitattu 4.8.2022.
Johansson, Panu: Mustat, punaiset ja valkeat päiväkirjat. Päiväämätön blogiteksti. Viitattu 4.8.2022.
Paldanius, Maria: Lumikit lau­ko­vat lu­mi­val­koi­sia to­tuuk­sia – Ku­va­tai­tei­li­ja Ninni Kor­ka­lon vi­deo­teos­sar­ja li­hal­lis­taa tutun sa­tu­hah­mon. Lapin Kansa 22.11.2018. Viitattu 4.8.2022.
Penttinen-Lampisuo, Tuuli: Lumikit oluella: Galleria 3h+k:n näyttelyt käsittelevät ystävyyden kauneutta ja ihmissuhteiden sekavuutta. Satakunnan Kansa 29.10.2018. Viitattu 4.8.2022.
Miyamoto Usagi

| Miyamoto Usagi |
| --- | --- |
Luoja(t):  Stan Sakai
Kustantamo:  Thoughts and Images (1984-1985) Fantagraphics Books (1986-1993) Dark Horse Comics (1996-) Mirage Studios (1987-1995) Exhibit A Press (1994) Crusade Comics (1995) Radio Comix (1997-1998) Cartoon Books (1998) Oni Press (1999) DC Comics (2006) Active Images (2008)
Ensiesiintyminen:  Albedo Anthropomorphics nro 2 (marraskuu 1984)
Henkilötiedot
Oikea nimi:  Miyamoto Usagi
Status:  Henkivartija
Ryhmäsidokset:  Ronin Mifune klaani
Voimat:  miekkamestari
Suhteet
Sukulaiset:  Jotaro (poika)
Miyamoto Usagi on Stan Sakain luoma kuvitteellinen sarjakuvahahmo, joka seikkailee omassa sarjakuvassa Usagi Yojimbossa. Se teki ensi esiintymisensä Thoughts and Images kustantamassa Albedo Anthropomorphics sarjakuvalehden toisessa numerossa vuonna 1984. Sittemmin Usagi on esiintynyt useiden kustantamoiden sarjakuvissa lähinnä yksittäisissä numeroissa. Dark Horse Comics on toiminut hahmon kustantajana vuodesta 1997 lähtien ja se on myös vieraillut Miragen Turtles-sarjakuvissa. Hahmon luomisessa suurin esikuva oli oikea miekkamestari Miyamoto Musashi.
Muissa medioissa > Animaatio

Usagi esiintyi ensi kerran 1. joulukuuta 1989 Turtles – mutanttikilpikonnat animaatiosarjassa nimikko jaksossaan, jossa hänet oli nimitetty sarjakuvansa mukaan Usagi Yojimboksi. Hän tuli maaplaneetalle portaalin kautta, joka oli avautunut vahingossa maaplaneetalle pienen onnettomuuden jälkeen jossa olivat osallisena Donatello ja Krang. Portaali imi Usagin heidän maailmaansa, jossa hän paikalle saavuttuaan luuli Turtleseja vihollisiksi ja taisteli heitä vastaan siihen asti kunnes huomasi olevansa alakynnessä ja luovutti. Usagi pyysi heitä opettamaan hänelle ninjataitojen salat. Pian ryhmä yrittää saattaa vieraansa takaisin omaan maailmaansa, mutta eivät kykene tekemään tätä heti koska laite on rikki. Matkalla Usagi kokee Turtlesien maailman outona ja yrittää muun muassa vapauttaa jänis teemaisesta ravintolasta jänikset vapaaksi olettaessaan niiden olevan paikan orjia. Usagi lopulta siirretään japanilaisen Obenton luokse, joka omistaa muinaisjapanille omistetun museon. Usagi lupaa viettää aikaansa Obentonin henkivartijana siihen asti kunnes Donatello saa ratkaistua miten hän pääsisi takaisin omaan maailmaansa.
Muissa medioissa > Videopelit

Usagin ensimmäinen peli ilmestyi vuonna 1988 Samurai Warrior: The Battles of Usagi Yojimbo, joka julkaistiin Commodore 64:lle ja ZX Spectrumille.
Toisen kerran Usagi esiintyi taistelevana sivuhahmona Teenage Mutant Ninja Turtles 2: Battle Nexus pelin konsoliversioissa vuonna 2004.
Hahmoa näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1989 | Townsend Coleman | Turtles – mutanttikilpikonnat |  |  |
| 2004–2005 2009 | Jason Anthony Griffith | Teini-ikäiset mutanttininjakilpikonnat (2003) |  | Battle Nexus |
| 2017 | Yuki Matsuzaki | Teini-ikäiset mutanttininjakilpikonnat (2012) |  |  |
Nelijärvi

| Nelijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°24′25″N, 23°56′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Syväjärveen 
Järvinumero:  35.713.1.009
Mittaustietoja
Pinnankorkeus:  107,8 m  
Rantaviiva:  1,423 km  
Pinta-ala:  7,686 ha  
Saaria:  ei saaria 
 fiNelijärvi 
Nelijärvi  on Pirkanmaalla Kangasalla Savon kylässä sijaitseva metsäjärvi.
Maantietoa

Järven pinta-ala on 7,7 hehtaaria ja se on 550 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä ja sen rannat ovat soistuvaa metsämaata. Järvi on yhtä vapaa-ajan asuntoa lukuun ottamatta autio.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Roineen alueeseen (35.713) se kuuluu. Järven vedenpinnan korkeus on 107,8 metriä mpy. Nelijärveen laskee luoteesta Kivinenoja, joka on Lampisen laskuoja. Lampisen kautta laskevat myös Pikku-Salmus, Iso-Salmus ja Lammasjärvi. Nelijärven länsipäähän laskee Mustaoja, joka on Iso-Riutan laskuoja. Muita tämän ojan kautta laskevia järviä ovat Särkijärvi, Vähä-Riutta, Salmus ja Helvetinjärvi.
Luontoarvoja

Järvi sisältyy Lempäälän ja Kangasalan rajalla sijaitsevaan Salmuksen alueeseen, joka on pienjärvien Natura 2000-suojelualue. Alue on suosittu retkeilyalue.
Norman–Robertsin lissenkefaliaoireyhtymä

Norman–Robertsin lissenkefaliaoireyhtymä on oireisto, jonka tärkein piirre on aivojen lissenkefalisuus.
Norman–Roberts-oireisto ryhmitellään ykköstyypin lissenkefalioihin. Potilas on epileptinen, syvästi kehitysvammainen (ÄO alle 20) ja mikrokefalinen.
Norman–Roberts periytyy autosomaalisesti. Taudinkuvaltaan sairaus muistuttaa toista lissenkefaliasairautta, Miller–Diekerin oireyhtymää.
Norman–Roberts-tyyppinen oireisto kuvattiin ensi kertaa 1976.
Nikon D1

| Nikon D1 |
| --- | --- |

Tyyppi:  Digitaalinen järjestelmäkamera, yksisilmäinen peiliheijastuskamera
Kenno:  23,7 mm × 15,6 mm CCD (Nikon DX -formaatti)
Korkein resoluutio:  2 012 × 1 324 (2,74 megapikseliä)
Objektiivi:  Nikonin F-tyyppi
Suljin:  elektronisesti ohjattu verhosuljin
Suljinajat:  30 – 1/16000 s
Valotuksen mittaus:  Täyden aukon TTL-mittaus
Valotustavat:  Automaattinen ohjelma (joustava ohjelma mahd.)  suljinajan esivalinta-automatiikka,  aukon esivalinta-automatiikka,  käsisäätö
Tarkennuspisteet:  Valittavissa yksi viidestä tarkennusalueesta
Tarkennustavat:  automaattinen kertatarkennus (S), automaattinen jatkuva tarkennus (C), käsitarkennus (M)
Sarjakuvaus:  4,5 kuvaa/s (muisti 21 kuvaa)
Etsin:  Optinen
ISO-arvot:  200–1 600
Salama:  –
Manuaalinen valkotasapaino:  Automaattinen, 6 esivalintaa, manuaalinen esivalinta, hienosäätö
LCD-näyttö:  2 tuumaa (50 mm) 120 000 pikseliä TFT
Tallennusmedia:  CompactFlash (I tai II)
Akku:  Nikon EN-4, Ni-MH (7,2 V)
Paino:  1,1 kg (ilman akkua ja objektiiviä)
Nikon D1 on Nikonin ensimmäinen digitaalinen järjestelmäkamera, joka on suunniteltu valokuvauksen ammattilaisille. D1 julkistettiin 15. kesäkuuta 1999. Sen ominaisuuksia ovat mm. 2,74 megapikselin CCD-kenno, sarjakuvaus 4,5 kuvaa sekunnissa ja se toimii kaikkien Nikon F-tyypin objektiivien kanssa. Kameran runko muistuttaa Nikonin ammattilaisfilmikameraa F5. Yhteistä on mm. painikkeiden ja muiden ohjainten sijoitus, joka mahdollistaa helpomman siirtymisen filmikamerasta digitaaliseen.
D1H ja D1X

5. helmikuuta 2001 Nikon korvasi D1:n uusilla D1H- ja D1X-malleilla. D1X tarjosi parempaa tarkkuutta suurentamalla kennon resoluution 4 024 × 1 324 pikseliin (5,3 megapikseliin). Vastaavasti peräkkäisiä kuvia pystyi ottamaan enää 3 sekunnissa aina 21 kuvaan asti.
Nikon D1H keskittyi nopeuteen säilyttämällä kennon resoluution samana kuin D1:ssä, mutta nosti sarjakuvausnopeuden 5 kuvaan sekunnissa 40 kuvaan asti.
Nola

| Nola |
| --- | --- |
 Duomo di Nola
 Nola
 Koordinaatit: 40°55′N, 14°32′E 
Valtio:   Italia
Alue:  Campania
Metropolikaupunki:  Napoli
Pinta-ala:  
 – Maa:  39,19  km²
Korkeus:  34 (min. 24 – maks. 400) m
Väkiluku (2012):  33 829 
 – Väestötiheys:  863  as./km²
 
 Kunnan kotisivut 
Infobox OKVirheellinen NIMI-arvo: 
Nola on kunta Etelä-Italiassa Napolin metropolikaupungissa Campanian alueella. Se sijaitsee lähellä Vesuviuksen tulivuorta.
Historia

Kunnan alueella on ollut asutusta jo pronssikaudella. Nolan esihistoriallisesta kylästä (Villaggio Preistorico di Nola), joka on aikoinaan jäänyt Vesuviuksen purkauksen alle, on kaivettu asumuksia ja esineistöä varhaispronssikaudelta 1800 eaa.  Esineistö on nähtävillä Nolan arkeologisessa museossa, Museo Archeologico di Nola. Muita nähtävyyksiä ovat 1300-luvulta peräisin oleva kirkko Chiesa di San Biagio, sekä vuonna 1900 tulipalon jäljiltä korjattu Duomo di Nola.
Rooman keisari Augustus kuoli Nolassa vuonna 14.
Italialainen filosofi Giordano Bruno on kotoisin Nolasta.
Nolassa järjestetään vuosittain uskonnollinen Liljafestivaali Festa dei Gigli.
Nola sijaitsee Napolin kaupungin lähistöllä kahden vilkkaan valtatien risteyksessä, ja sinne on rakennettu suuri ostoskeskus Vulcano Buono.
NiceBandy

| NiceBandy |
| --- | --- |

Perustettu:  2000
Paikkakunta:  Saarijärvi
– Kapasiteetti:  200
Miesten sarjataso:  III-divisioona
Naisten sarjataso:  I-divisioona
Naisten päävalmentaja:  Miikkael Reiman
NiceBandy on saarijärveläinen salibandyn erikoisseura, joka perustettiin vuonna 2000. Seuran naisten edustusjoukkue pelaa I-divisioonassa Itä-Suomen lohkossa ja miesten edustusjoukkue pelaa III-divisioonassa Sisä-Suomen lohkossa.
Aiheesta muualla

Seuran fb-sivut
Nampalys Mendy

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nampalys Mendy
Syntymäaika: 23. kesäkuuta 1992 (ikä 32)
Syntymäpaikka: La Seyne-sur-Mer, Ranska
Pelipaikka: puolustava keskikenttäpelaaja
Pituus: 168 senttimetriä
Paino: 68 kilogrammaa
Seura
Seura: ilman seuraa
Junioriseurat
1998–1999: La Beaucaire Toulon
1999–2001: Toulon-Le Las
2001–2005: RCF Toulon
2005–2007: Toulon
2007–2010: Monaco
Seurat
| Vuodet | Seura | O | (M) |
| 2010–2012 | Monaco B | 12 | (0) |
| 2010–2013 | Monaco | 74 | (0) |
| 2013–2016 | Nice | 110 | (1) |
| 2016–2023 | Leicester City | 98 | (1) |
| 2017–2018 | → Nice | 14 | (0) |
Maajoukkue
| 2009 | Ranska U18 | 3 | (0) |
| 2010–2011 | Ranska U19 | 8 | (0) |
| 2011–2013 | Ranska U20 | 13 | (0) |
| 2010–2014 | Ranska U21 | 5 | (0) |
| 2021– | Senegal | 27 | (0) |
 Seurajoukkueuran tilastot kattavat vain kansalliset sarjat, päivitetty 16. heinäkuuta 2023.  Maajoukkueuran tilastot päivitetty 16. heinäkuuta 2023.
Nampalys Mendy (s. 23. kesäkuuta 1992 La Seyne-sur-Mer, Ranska) on ranskalais-senegalilainen jalkapalloilija, joka edusti viimeksi Englannin valioliigassa pelannutta Leicester Cityä. Oikeajalkainen Mendy on pelipaikaltaan puolustava keskikenttäpelaaja. Hän pelaa myös Senegalin jalkapallomaajoukkueessa.
Seurajoukkueura

Mendy aloitti ammattilaisuransa AS Monacossa, jonka paidassa hän debytoi kaudella 2010–2011 pelaten 14 Ligue 1:n ottelua seuran pudotessa Ligue 2:iin. Mendy voitti seuran paidassa Ligue 2:n kaudella 2012–2013. Yhteensä hän pelasi Monacon edustusjoukkueen paidassa 74 ottelua. Kaudeksi 2013–2014 Mendy siirtyi Ligue 1:n OGC Nicen väreihin. Hän pelasi debyyttikaudellaan 36 ottelua. Uransa avausmaalin Mendy teki syyskuussa 2015 Bastian verkkoon. Yhteensä hän pelasi Nicen paidassa 110 liigaottelua onnistuen kerran maalinteossa.
Heinäkuussa 2016 Mendy siirtyi Englannin valioliigan hallitsevan mestarijoukkueen Leicester Cityn riveihin seuran silloisella ennätyssummalla. Hän oli tulokaskaudestaan suurimman osan sivussa nilkkavamman vuoksi. Kauden 2017–2018 hän pelasi lainasopimuksella OGC Nicessa 14 ottelua Ligue 1:ssä ja neljä peliä Eurooppa-liigassa. Hän pelasi Leicesterissä kauden 2022–2023 loppuun mennessä kaikkiaan 98 valioliigaottelua ja teki yhden maalin. Hän pelasi kahdessa ottelussa Leicesterin voittaessa FA Cupin 2021 ja oli samana vuonna voittamassa myös FA Community Shieldiä. Hän pelasi Leicester-vvosinaan yhden ottelun Mestarien liigassa ja neljä peliä Eurooppa-liigassa..
Maajoukkueura

Mendy on pelannut Ranskan nuorten maajoukkueissa. Vuosina 2010–2014 hän pelasi Ranskan alle 21-vuotiaiden jalkapallomaajoukkueessa viisi ottelua. Hän debytoi Senegalin maajoukkueessa Afrikan-mestaruuskilpailujen karsintaottelussa Kongon demokraattista tasavaltaa vastaan maaliskuussa 2021. Senegalin voittaessa Afrikan-mestaruuden tammi-helmikuussa 2022 Mendy ei pelannut joukkueen kahdessa ensimmäisessä ottelussa mutta oli lopuissa viidessä ottelussa avauskokoonpanossa. MM-kilpailuissa 2022 Mendy pelasi avauskokoonpanossa kahdessa alkulohko-ottelussa ja neljännesvälieräottelussa sekä tuli vaihdosta kentälle viimeisessä alkulohko-ottelussa.
Muuta

Myös Mendyn serkku Bafétimbi Gomis on ammattilaisjalkapalloilija.
Saavutukset

Seurajoukkueissa
FA Cup: 2020–2021
FA Community Shield: 2021
Ligue 2: 2012–2013
Maajoukkueessa
Afrikan-mestaruus: 2022
New Empire, Vol. 2

| New Empire, Vol>  2 Hollywood Undead |
| --- | --- | --- |

Studioalbumin tiedot
 Julkaistu: 4. joulukuuta 2020
 Tuottaja(t): Matt Good, Jordon ”Charlie Scene” Terrell
 Kesto: 31.50
 Levy-yhtiö: Dove & Grenade Media, BMG
Hollywood Undeadin muut julkaisut
| New Empire, Vol. 1 2020 | New Empire, Vol. 2 2020 | Hotel Kalifornia 2022 |
Singlet albumilta New Empire, Vol. 2
 ”Idol” Julkaistu: 31. heinäkuuta 2020  ”Coming Home” Julkaistu: 18. syyskuuta 2020  ”Heart of a Champion” Julkaistu: 16. lokakuuta 2020  ”Gonna Be Ok” Julkaistu: 13. marraskuuta 2020
New Empire, Vol. 2 on yhdysvaltalaisen Hollywood Undeadin4. joulukuuta 2020 julkaistu seitsemäs studioalbumi.
Kappaleet

Medicate – 3.09
Comin’ Thru the Stereo – 3.26 (feat. Hyro the Hero)
Ghost Out – 2.43
Gonna Be OK – 2.54
Monsters – 3.03 (feat. Killstation)
Idol – 4.07 (feat. Tech N9ne)
Coming Home – 3.13
Unholy – 2.39
Worth It – 3.01
Heart of a Champion (remix) – 3.30 (feat. Jacoby Shaddix & Spencer Charnas)
Kappaleet > Digital deluxe painoksen bonuskappaleet

Idol – 4.07 (feat. Ghøstkid)
Idol – 4.07 (feat. Kurt92)
Arvostelut

Distorted Sound: 5/10
Kerrang: 3/5
Imperiumi: 6-/10
The Soundboard: 3/10
Käännös suomeksi
Mustajalka-albatrossi

| Mustajalka-albatrossi |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Albatrossit Diomedeidae
Suku::  Tyynenmerenalbatrossit Phoebastria
Laji::  nigripes
Kaksiosainen nimi
 Phoebastria nigripes  (Audubon, 1839) 
Katso myös
   Mustajalka-albatrossi Wikispeciesissä   Mustajalka-albatrossi Commonsissa 
Infobox OKNimi-testi OKIUCN-testi OK: 
Mustajalka-albatrossi (Phoebastria nigripes) on hyvin tumma pienikokoinen albatrossilaji, joka elää pohjoisella Tyynellämerellä. John James Audubon nimesi lajin vuonna 1839.
Koko ja ulkonäkö

Linnun pituus on noin 70–80 cm, siipien kärkiväli 2,1 metriä ja paino keskimäärin 3,3 kg. Koiras on noin 10 prosenttia naarasta kookkaampi. Albatrossiksi laji on pienikokoinen. Aikuiset ovat hyvin tummanruskeita, lähes mustia. Valkoista on vain nokan tyvellä ja silmän alapuolella, pyrstön tyvellä ja siipien alapeitinhöyhenissä. Nuoret linnut ovat tummanruskeita ja nokan tyvellä on valkoinen rengas. Kaikissa puvuissa on mustahkot koivet ja nokka. Laji voi elää 40–50-vuotiaaksi.
Esiintyminen

Mustajalka-albatrossi pesii Tyynen valtameren pohjoispuoliskolla Havaijin luoteisilla saarilla sekä kolmella saarella Japanin ulkovesillä: Senkakulla, Boninilla ja Toroshimassa. Pesimäajan ulkopuolella laji vaeltelee laajasti pohjoisella Tyynellämerellä Kiinan, Alaskan ja Meksikon rajaamalla alueella.
Maailman populaation koko oli 109 000 pesivää paria (kaikkiaan 278 000 yksilöä) vuonna 2000. Laji on vähenemässä ja se on luokiteltu silmälläpidettäväksi, 2000-luvun alulla jopa erittäin uhanalaiseksi. Suurin uhka on kalastus, joka tappaa vuosittain useita tuhansia yksilöitä.
Elinympäristö

Pesimäaikana mustajalka-albatrossi asuu karuilla rannoilla, joilta pääosin puuttuu kasvillisuus, hiekkaisilla mailla ja turvesoilla. Pesimäajan ulkopuolella se vaeltelee Tyynellämerellä.
Lisääntyminen

Laji on sukukypsä 5–6-vuotiaana. Pari muodostaa elinikäisen parisuhteen. Kolmivuotiaat nuoret linnut palaavat merivaellukseltaan syntymäsaarelleen ja kahtena seuraavana kesänä ne rakentelevat harjoituspesiä ja esittävät kosiskelumenoja. Pesä on pelkkä kuoppa hiekassa. Naaras munii yhden munan ja molemmat puolisot hautovat sitä yhteensä noin 65 päivää. Koiras kuitenkin huolehtii haudonnasta pääosan. Emo lämmittää poikasta noin kolme viikkoa. Poikanen on lentokykyinen noin 140 päivän ikäisenä.
Ravinto

Mustajalka-albatrossi syö kalaa, lentokalojen munia, mustekaloja ja äyriäisiä. Laivoista heitetyt ruoantähteet kelpaavat sille hyvin, ja sitä kutsutaankin ”kelluvaksi porsaaksi”.
Nokia N81

| Nokia N81 |
| --- | --- |

Julkaistu:  Joulukuussa 2007
Käyttöverkot:  EGSM 900, GSM 850/1800/1900 ja W-CDMA
Mitat:  102 × 50 × 17,9 mm 
Paino:  140 g 
Näytön kuvatarkkuus:  240 × 320 pikseliä 
Värien lukumäärä:  16,7 miljoonaa 
Suoritin:  369 MHz ARM 11 
Muisti:  tallennustila 12 Mt, RAM: 96 Mt 
Kamera:  2 megapikseliä 
Radio:  on
Musiikkisoitin:  on
Valmiusaika:  410 h 
Puheaika:  4 h (2G) / 3 h (3G) 
Käyttöjärjestelmä:  S60 3rd Edition Feature Pack 1 (uudemmassa firmwaressa 2)
Tiedonsiirto:  GPRS, EGPRS, W-CDMA, WLAN
Liitännät:  Bluetooth, Micro USB, 3.5 mm kuulokeplugi
Infobox OKNimi-testi OK: 
| Nokia N81 8GB |
| --- | --- |

Julkaistu:  lokakuu 2007
Käyttöverkot:  GSM 850/900/1800/1900, UMTS 2100
Mitat:  102 × 50 × 17,9 mm
Paino:  140 g
Näytön kuvatarkkuus:  240 × 320 pikseliä
Värien lukumäärä:  16 miljoonaa
Muisti:  sisäinen 8 Gt, ei muistikorttipaikkaa
Kamera:  2 MP (1 600 × 1 200) LED-salamalla
Radio:  kyllä
Musiikkisoitin:  kyllä
Valmiusaika:  noin 410 h
Puheaika:  noin 4 h (2G), 3 h (3G)
Käyttöjärjestelmä:  Symbian OS 9.2, Series 60
Tiedonsiirto:  EDGE, EGPRS, WCDMA
Liitännät:  Bluetooth 2.0, WLAN, MicroUSB 2.0
Infobox OKVirheellinen NIMI-arvo: 
Nokia N81 on Nokian matkapuhelin, joka tuli kauppoihin joulukuussa 2007. Siitä on olemassa myös sisarversio, jossa micro-SD korttipaikan sijaan on kiinteästi 8 Gt muistia. Puhelimessa on 2 megapikselin kamera. Puhelimeen on liitetty Nokia N-Gage pelipalvelu. Puhelin suunniteltiin lähinnä nuorille musiikista ja pelaamisesta kiinnostuneille.
Aiheesta muualla

Nokia N81 – Käyttöohjeet[vanhentunut linkki]
Nokia N81 – Tuki
Nokia N81 8GB - Käyttöohjeet (Arkistoitu – Internet Archive)
Nokia N81 8GB – Tuki
Nicefly

| Nicefly> Tiedot |
| --- | --- |
Toiminnassa:  2012– 
Tyylilaji:  Elektroninen tanssimusiikki, progressive house
Kotipaikka:  Hämeenlinna
Jäsenet:  Jussi Nieminen
Levy-yhtiö:  Powerful Records
Infobox OKNimi-testi OK: 
Nicefly (oikealta nimeltään Jussi Nieminen, Hämeenlinna) on suomalainen musiikkituottaja sekä DJ.
Niemisellä on levytyssopimus portugalilaisen Powerful Records -yhtiön kanssa, jonka kautta hänen ensimmäisen singlensä, ''Illumination'' julkaistiin vuonna 2015. Kappale keräsi suosiota varsinkin portugalilaisten DJ:den live-seteissä sekä radiossa.
Nieminen on myös tuottanut remixejä monille kansainvälisesti tunnetuille artisteille, kuten The Chainsmokersille ja Capital Kingsille.
Diskografia

Illumination (2015)
Mika Ebeling

| Mika Ebeling |
| --- | --- |
 Ebeling vaaliväittelyssä Helsingissä vuonna 2011.
Henkilötiedot
Koko nimi:  Carl Mika Antero Ebeling
Syntynyt: 21. elokuuta 1964 (ikä 60)
Kansalaisuus:  suomalainen
Ammatti:  pastori, raamattukouluttaja
Poliitikko
Puolue:  Kristillisdemokraatit
Vaalipiiri:  Helsingin vaalipiiri
Kotipaikka:  Helsinki
Uskonto:  evankelis-luterilainen (kansanlähetys)
Aiheesta muualla
Virallinen sivu
Carl Mika Antero Ebeling (s. 21. elokuuta 1964) on suomalainen pastori, raamattukouluttaja ja kristillisdemokraattinen poliitikko. Ebeling toimii pastorina Helsingin Kansanlähetyksessä, jossa hän vastaa jumalanpalvelustoiminnasta sekä raamattupiirityöstä. Koulutukseltaan Ebeling on teologian maisteri.
Ebeling on toiminut Helsingin kaupunginvaltuutettuna vuodesta 1997 lähtien, jossa hän on toiminut muun muassa joukkoliikennelautakunnassa sekä varhaiskasvatuslautakunnassa. Ebeling on toiminut myös kristillisdemokraatien puoluevaltuuston jäsenenä sekä puolueen nuorisojärjestön puheenjohtajana vuodesta 1993 vuoteen 1995. Ebeling pelaa shakkia.
Haureuskirje seurakuntalaisille

Ebeling lähetti vuonna tammikuussa 2014 sähköpostin Kansanlähetyksen jäsenille, joissa mainitaan nimeltä useita "haureellisia" henkilöitä ja näiden sukulaisuussuhde Ebelingiin viestin Kuukauden rukousaihe” –otsikon alla. Ebeling pyysi vastaanottajia rukoilemaan avoliitossa elävien puolesta. Myöhemmin Ebelingistä tehtiin paimenkirjeen johdosta kantelu Oulun hiippakunnan tuomiokapituliin.
Helsingin hiippakunnan tuomiokapituli ohjeisti Ebelingiä tämän sähköpostin vuoksi. Tuomiokapitulin mukaan henkilöiden nimiä ei olisi tullut liittää esirukousaiheisiin ja kehotti kunnioittavaan ja pastoraaliseen suhtautumiseen seurakuntalaisia kohtaan.
Poliittinen toiminta > Nuorisojärjestön puheenjohtaja

Ebeling toimi Suomen Kristillisen Liiton (SKL, myöhemmin KD) nuorten puheenjohtajana vuosina 1993–1995. Hänen kaudellaan nuorisojärjestö toimi erityisesti Euroopan unionin jäsenyyttä vastaan. Hänen johdollaan järjestö organisoi maakunnissa "Suomineidon hirttäjäisiä", joissa EU hirtti näyttävästi räsynuken.
Poliittinen toiminta > Helsingin kaupunginvaltuutettu

Ebeling on ollut Helsingin kaupunginvaltuuston jäsenenä vuodesta 1997. Hänet valittiin valtuustoon jälleen vuoden 2008 vaaleissa. Hän on toiminut kaupungin joukkoliikennelautakunnan varapuheenjohtajana[lähde? ].
Ebeling kommentoi julkisuudessa ruotsalaisen valokuvaajan Elisabeth Ohlsonin Ecce homo-teossarjaa, jossa valokuvissa Jeesus oli Ebelingin mielestä epäsopivassa seurassa. Ebeling vaati, ettei näyttelyä tulisi tukea verovaroin. Ebeling pyrki ehdolle vuoden vuoden 2003 eduskuntavaaleihin muttei päässyt ehdokkaaksi. Puolueen mukaan päätös tehtiin siksi, että kristillisdemokraatit pyrkivät Helsingissä mahdollisimman monipuoliseen ehdokaslistaan. Ebeling vaati vuonna 2010 palautettavaksi aloitetta, jossa vaadittiin Helsingin kaupungin osallistumista Pride-tapahtumaan.
Ebeling oli kristillisdemokraattien ehdokas pormestariksi vuoden 2017 kuntavaaleissa.